A rakéta fejlesztését a Royal Arsenal végezte a második, harmadik és negyedik maiszúri háborúk tapasztalatait alapul véve. A háborúk a Brit Kelet-indiai Társaság és a Maiszúri Királyság között zajlottak, amely során az indiaiak rakétákat használtak fegyver gyanánt. A háborúk után néhány maiszúri rakétát Angliába küldtek, majd 1801-től William Congreve elkezdte azok tanulmányozását, azután pedig az Arsenal laboratóriumában megkezdte saját rakétájának fejlesztési programját. A Royal Arsenal szilárd hajtóanyagú rakétáival először 1805-ben tartott bemutatót. A rakétákat hatékonyan használták a napóleoni háborúk és az 1812-es háború alatt.